laion/Wikipedia-Exotic huggingface dataset:
מפת רענן

מפת רענן היא מפת קוד לביטחון שוטף אשר שימשה את צה"ל ברמת הגולן בתקופה שלפני מלחמת יום הכיפורים. בזמן מלחמה היה צריך להחליף את המפות. המפה (למעשה סדרת מפות) הייתה מפה טופוגרפית של רמת הגולן בקנה מידה 1:50,000, שעליה סומנו מכשולים לרק"ם, שמות קוד של צירים, מוצבים, ואזורים שולטים שעשויים להיתפס על ידי כוחות ישראל וסוריה במקרה מלחמה. המפה המקבילה ששימשה בחזית הדרום נקראה מפת סיריוס. בעת מלחמה היה צריך להחליף את מפת הקוד, אולם בשל ההפתעה עם פרוץ המלחמה המפה לא הוחלפה. בזמן כיבוש המובלעת הסורית על ידי צה"ל חולקה לכוחות מפת רענן מזרחית של שטחי סוריה עד דמשק. בעקבות המלחמה הורד סיווג המפה מ"סודי" ל"בלתי מסווג" וקטעים ממנה הופיעו בספרים על המלחמה כמו גם במאמרים ובאתרי הנצחה. השמות בהם השתמשה המפה נצרבו בזיכרון הציבורי והם משמשים עד היום לתיאור מהלכי המלחמה. צירים כגון "אמריקה", "יבשה", "פלא", ו"מחזה" זכורים היום בעיקר בשמותיהם במפת רענן. ציר צין-מיורקה - ציר מזרעת בית ג'אן שנמצאת בשטח סוריה- מסעדה (ישוב)­-בניאס, כיום כביש 99 ציר יבשה – כיום כביש 91, מקשר את גשר בנות יעקב דרך נפח (מחנה יצחק) מזרחה מצפון לעיר קונייטרה, זה הציר העיקרי המחבר את דמשק למרכז רמת הגולן ציר מחזה - דרך כביש הנפט - חוצה את רמת הגולן מצפון לדרום ציר פלא – בחלקו הצפוני כיום כביש 978 מהכפר מסעדה בצפון הגולן, דרומה ומערבה דרך מחנות קלעה, דרך צומת ארמון האמיר פעור היא צומת וואסט, משם דרומה דרך צומת מחצבת נפח, דרומה במקביל מצד מזרח של כביש הנפט ועד חושניה ציר כביש - דרך העולה מצפון מזרח הכנרת עד להצטלבות עם ציר הנפט ומשם מזרחה לגבול, כיום כביש 87 ציר פיקרדו - דרך עליה לרמת הגולן דרך מעלה גמלא, כיום כביש 869 ציר טפה - דרך העולה מדרום רמת הגולן מעל חמת גדר- נעה צפונה במקביל לגבול - מגיעה עד הר פרס. כיום זה קטע דרומי של כביש 98 המקשר בין ישובי דרום הגולן מדיה וקבצים בנושא מפת רענן בוויקישיתוף מפת רענן (רמת הגולן) באיכות HD באתר המרכז למלחמת יום הכיפורים מפת רענן (סוריה) באיכות HD באתר המרכז למלחמת יום הכיפורים עדות אברהם אלזון (אלמ במיל'- רמח ביטחון שדה), ישיבה צז מתאריך 19.02.1974 בוועדת אגרנט, עמ' 18
ויליאם וורד (אמן)

ויליאם וורד (באנגלית: William Ward;‏ 1766 – 1826) היה חרט אנגלי. הוא היה בנם של ג'יימס וריישל וורד, ואח הבכור של ג'יימס וורד. ויליאם וורד מונה לחרט של הדוכס מיורק, הנסיך מוויילס, ולהתקבל כעמית חרט באקדמיה המלכותית לאמנויות. אחיו של ויליאם וורד, ג'יימס, היה אחד האמנים המצטיינים של אותה תקופה, סגנונו הייחודי ומיומנותו הרבה הציבו אותו מעל רוב בני דורו, והשפיעו באופן ניכר על התפתחות האמנות הבריטית. ג'יימס נחשב לאחד מציירי החיות הגדולים בתקופתו. ג'יימס ייצר ציורי היסטוריה, דיוקנאות, נופים וז'אנר. הוא התחיל בתור כחרט שהוכשר על ידי ויליאם. ויליאם היה חרט מוכשר מאוד והיה האמן שחרט את רב העבודות של ג'יימס. השותפות של ויליאם וג'יימס וורד הניבה את התוצאה הטובה ביותר באמנות האנגלית, כשהמיומנות הטכנית הגדולה שלהם והאמנות הובילו לתמונות המשקפות את החן והקסם של התקופה. הוא היה נשוי למריה מורלנד, אחותו של הצייר ג'ורג' מורלנד, ונולדו להם שני ילדים - מרטין תיאודור וורד, נפטר ב־1874 ויליאם ג'יימס וורד, נפטר ב־1840. מוכרי הארנבות מלאכה בייתית איסוף הקש יתומי מלחים מדיה וקבצים בנושא ויליאם וורד בוויקישיתוף Chisholm, Hugh, ed. (1911). "Ward, William". Encyclopædia Britannica (11th ed.). Cambridge University Press. Frankau, Julia Davis, 1864-1916., Eighteenth century artists and engravers: William Ward A.R.A., James Ward R.A.; their lives and works, Macmillan, 1904
Nevermind: The Singles

Nevermind: The Singles הוא מארז תקליטורים של להקת נירוונה, שיצא ב-2011 בחברת גפן רקורדס. הוא יצא לאור בנובמבר 2011. המארז יצא במהדורה מוגבלת לכבוד "יום חנויות התקליטים" בארצות הברית ("Record Store Day"), ב-2011 (אירוע המקביל ל"בלאק פריידיי" בחנויות התקליטים). האלבום מכיל את ארבעת הסינגלים ששוחררו מסחרית מתוך האלבום "Nevermind" על גבי ויניל 10". האלבום שוחרר מראש רק ל-5,000 עותקים בלבד ברחבי העולם. כל השירים נכתבו והולחנו על ידי קורט קוביין (למעט היכן שמצוין אחרת).  מידע על האלבום Nevermind: The Singles באתר MusicBrainz
עזתה

האם התכוונתם ל... נתיבות – בשנה הראשונה לקיומה נקראה נתיבות "עזתה" מועצה אזורית עזתה – שמה של מועצה אזורית שדות נגב עד לשנת 2002 ישיבת הנגב – ישיבה הפועלת בנתיבות, ובשנותיה הראשונות נקראה "ישיבת עזתה"
טוני קמפבל

אנתוני "טוני" קמפבל (באנגלית: Anthony "Tony" Campbell; נולד ב-17 במאי 1962) הוא כדורסלן עבר אמריקאי, אשר שיחק באופן פעיל בין השנים 1984–1997. בעונת 1987/1988 זכה באליפות ליגת ה-NBA כשחקן לוס אנג'לס לייקרס, וממוצעיו הכוללים לאורך 11 עונותיו בליגה הם 11.6 נקודות, 3.1 ריבאונדים ו-1.5 אסיסטים למשחק. קמפבל נולד וגדל בעיר טינק שבניו ג'רזי, ובין השנים 1980–1984 למד באוניברסיטת המדינה של אוהיו. בשתי עונותיו הראשונות בקבוצת האוניברסיטה שיתף פעולה עם שחקני ה-NBA לעתיד הרב ויליאמס וקלארק קלוג, ובשתי העונות הבאות, לאחר עזיבתם, היה הקלעי המוביל של ה"באקאייס" עם ממוצעים של 19.0 ו-18.6 נקודות למשחק, בהתאמה. בעונת 1982/1983 הוליך את הקבוצה לשלב שמינית גמר טורניר אליפות המכללות (NCAA Sweet Sixteen), בו הודחה על ידי אוניברסיטת קרוליינה הצפונית של מייקל ג'ורדן, בראד דוהרטי וסם פרקינס. בדראפט ה-NBA‏ 1984 נבחר קמפבל על ידי דטרויט פיסטונס, בבחירה ה-20. ב-3 עונותיו בדטרויט קלע 6.2 נקודות בממוצע למשחק, כשחקן ספסל, ובעונת 1986/1987 העפיל עם הקבוצה לגמר האזור המזרחי בפלייאוף. במרץ 1988 חתם על חוזה בלוס אנג'לס לייקרס. עד לסיום עונת 1987/1988 קלע 11.0 נקודות בממוצע למשחק, ובפלייאוף 1988 סייע ללייקרס לזכות באליפות ה-NBA, לאחר שגברו על הפיסטונס (4–3) בסדרת הגמר. בעונה העוקבת העפיל עם הלייקרס פעם נוספת לגמר ה-NBA, אולם הפעם הובסה קבוצתו מול הפיסטונס, בתוצאה 0–4. בספטמבר 1989 חתם קמפבל על חוזה במינסוטה טימברוולבס, לקראת עונת הבכורה של המועדון. בכל 3 עונותיו עם הטימברוולבס היה הקלעי המוביל של הקבוצה, ולאורך התקופה העמיד ממוצעים כוללים של 20.6 נקודות, 4.6 ריבאונדים ו-2.8 אסיסטים למשחק. על אף הצטיינותו, במהלך 3 העונות רשמה מינסוטה מאזן כולל של 66 ניצחונות ו-180 הפסדים (26.8%). ב-2 בפברואר 1990 קבע שיאי קריירה של 44 נקודות ו-14 ריבאונדים, בניצחון הטימברוולבס מול בוסטון סלטיקס. לקראת עונת 1992/1993 הועבר בטרייד לניו יורק ניקס, בתמורה לבחירת דראפט עתידית. בפלייאוף 1993 העפיל עם הניקס לגמר האזור המזרחי, בו הפסידו מול שיקגו בולס (2–4). בינואר 1994 הועבר בטרייד לדאלאס מאבריקס, יחד עם בחירת דראפט עתידית, תמורת דרק הרפר, ובעונת 1994/1995 עבר לשחק בקליבלנד קאבלירס. בין השנים 1995–1997 שיחק עבור א.א.ק. אתונה מליגת העל היוונית ו"פלורידה ביץ' דוגס" מליגת ה-CBA, בטרם פרש ממשחק. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של קמפבל בליגת ה-NBA, באתר basketball-reference.com הסטטיסטיקות של קמפבל בליגת המכללות, באתר sports-reference.com סטטיסטיקות המשחק בין אוהיו סטייט לקרוליינה הצפונית, באתר sports-reference.com רשימת הנבחרים בדראפט 1984, באתר basketball-reference.com קמפבל חותם על חוזה בלייקרס, באתר לוס אנג'לס טיימס, 31 במרץ 1988 קמפבל חותם על חוזה בלייקרס, באתר לוס אנג'לס טיימס, 13 בספטמבר 1989 סטטיסטיקות המשחק בין מינסוטה לבוסטון, באתר basketball-reference.com קמפבל נשלח בטרייד לניקס, באתר הניו יורק טיימס, 15 בספטמבר 1992 קמפבל נשלח בטרייד לדאלאס, באתר הניו יורק טיימס, 7 בינואר 1994
אלסנדרו אלגארדי

אלסנדרו אלגארדי (באיטלקית: Alessandro Algardi;‏ 1598, בולוניה – 1654, רומא) היה פסל איטלקי. אלגארדי התמחה בסטודיו של אגוסטינו קראצ'י אבל כישרונו בפיסול הביא אותו לעבוד אצל ג'וליו צ'זארה קונוונטי, לאחר שהות קצרה בוונציה, בשנת 1625 עבר אלגארדי לרומא שם הוצג על ידי דוכס מנטובה, בפני הקרדינל לודוביקו לודוביסי (אחיינו של האפיפיור העתידי גרגוריוס החמישה עשר) שהעסיק אותו בשיקום פסלים עתיקים. בזמן שבית בורגזה ומשפחת ברבריני הזמינו עבודות בעיקר מג'ובאני לורנצו ברניני אלגארדי נאבק בהכרה ונעזר בחבריו הציירים פייטרו דה קורטונה ודומניקו זמפיירי. לאחר מות אורבנוס השמיני מבית ברבריני ועליית אינוקנטיוס העשירי פחתו ההזמנות מג'ובאני לורנצו ברניני ועלתה קרנו של אלגארדי. בשנת 1650 אלגארדי פגש את דייגו ולאסקס והוזמנו ממנו עבודות עבור ארמון המלוכה הספרדי. בשנים 1646 - 1653 אלגארדי עבד על תבליט "הפגישה בין לאו ואטילה ההוני" עבור בזיליקת פטרוס הקדוש. לאחר מכן החזיק סטודיו גדול. בין תלמידיו: ארקולה פראטה, דומניקו גווידי ואנטוניו ראגי. תבליט "הפגישה בין לאו ואטילה ההוני" במזבח בקפלה של גבירתנו בבזיליקת פטרוס הקדוש פסל אינוקנטיוס העשירי במוזיאון הקפיטוליני פרוטומה במוזיאון בודה הרקולס הורג את ההידרה בהעתק רומי עתיק ממקור יווני משוחזר על ידי אלגארדי במוזיאון הקפיטוליני המלאך מיכאל מכניע את השטן במוזיאון האזרחי של ימי הביניים בבולוניה מדיה וקבצים בנושא אלסנדרו אלגארדי בוויקישיתוף אלסנדרו אלגארדי, באתר אנציקלופדיה בריטניקה (באנגלית)
מאן CLA

מאן CLA (בגרמנית : MAN CLA) היא סדרה של משאיות בינוניות וכבדות שפותחו בהודו ברישיון חטיבת המשאיות והאוטובוסים MAN Truck & Bus (אנ') אשר ייצרה את השלדה בבעלות מאן, אשר מיוצרים משנת 2007. דגמי "מאן CLA" מיוצרים ברישיון "מאן" בארצות הבאות: הודו, אינדונזיה, מלזיה, הפיליפינים, דרום אפריקה, תאילנד ו-אוזבקיסטן. דגמי "מאן CLA" מיוצרים בתצורות של "משאית אחודה" ובתצורות של משאיות סמי-טריילר למגוון מטרות. סיווג לפי ייעוד (סיווג חלקי): משאית עפר, משאית מנוף, משאית הובלה, משאית בניין, משאית אשפה, כבאיות. חלק מהדגמים מיוצרים במגוון מידות של מכולות. "15.200 4x2" - גורר ממשאית סמי-טריילר, משקל מארז כולל גוף, מנוע, נוזלים, אביזרים, נהג, נוסעים ומטען - 18 טון, משקל מקסימלי כולל נגרר - 40 טון "18.280 4x2" - יוצר ב-3 גרסאות, משקל מקסימלי : 15 טון, 16 טון, 20 טון "20.280 tipper 4x2", משקל מקסימלי - 20 טון "26.280 4x6 tipper" "28.280 4x6", משקל מקסימלי 26 טון "28.280 4x6", - גורר ממשאית סמי-טריילר, משקל מארז כולל גוף, מנוע, נוזלים, אביזרים, נהג, נוסעים ומטען - 26 טון, משקל מקסימלי כולל נגרר - 44 טון "28.280 tipper 4x6", משקל מקסימלי - 26 טון "28.280 2x6", משקל מקסימלי - 26 טון "31.280 4x8", משקל מקסימלי - 31 טון "31.280 tipper 4x8", משקל מקסימלי - 31 טון 4x2 4x6 2x6 4x8 "מאן CLA" דגם "26.280 6x4 tipper" שלדה כולל קבינה "מאן CLA" שלדה כולל קבינה "מאן CLA" מאן TG (אנ') מדיה וקבצים בנושא מאן CLA בוויקישיתוף מאן CLA, סרטון באתר יוטיוב מאן CLA, סרטון באתר יוטיוב "מאן CLA" בשוקי דרום אפריקה truck.man.eu/za/en/man-world/man-in-south-africa/press-and-media/MAN-CLA-proves-ideal-for-specialised חטיבת המשאיות והאוטובוסים מאן ://web.archive.org/web/20111130043849 מאן מציגה סדרת אבולוציה CLA לשוקי אסיה ואפריקה MAN presents CLA Evolution series for Asian and African markets". motorindiaonline.in. Retrieved 2018-05-18. "מאן CLA" - ברושור zmd.co.zw/wp-content/uploads/2018/12/MAN-CLA-Brochure דגם מאן 20.280 2x4 tipper pktrucks.com/product/man-cla-20-280-4x2-tipper דגם מאן 26.280 6x4 tipper pktrucks.com/product/man-cla-26-280-6x4-tipper
לואיג'י ברטוליני

לואיג'י ברטוליני (באיטלקית: Luigi Bertolini;‏ 13 בנובמבר 1904 – 11 בפברואר 1977) היה כדורגלן ומאמן איטלקי, ששיחק בעמדת הקשר אחורי. זכה עם נבחרת איטליה במונדיאל 1934. ברטוליני נולד ב-13 בנובמבר 1904 בבוסאלה, מחוז גנואה, שבאיטליה. בשנות ה-20 של המאה העשרים שיחק בבורסלינו, סבונה ואלסנדריה לפני שעשה את המעבר ליובנטוס ב-1931. עם הגברת הזקנה היה חלק מהקבוצה שזכתה בחמישה תוארי אליפות ברציפות במהלך שנות ה-30 של המאה העשרים, כשברטוליני זכה בארבעה מתוכם. ב-1937 עבר לטיגולה בה סיים את הקריירה שלוש שנים אחר כך. במדי נבחרת איטליה ערך את הופעת הבכורה ב-1929 והיה שותף לזכייתה במונדיאל 1934 שנערך על אדמתה. ברטוליני יחד עם לואיס מונטי ואטיליו פראריס יצרו את הקישור האגדי שעזר לאיטלקים לזכות בטורניר זה. הוא שיחק בכל המשחקים מלבד משחק רבע הגמר הראשון נגד ספרד, והיה מזוהה כשחקן שלבש בנדנה לבנה בתמונות נבחרת איטליה של הטורניר. סיבת לבישת הבנדנה הייתה על מנת להגן על ראשו בזמן נגיחות. לאחר המונדיאל שיחק ברטוליני במשחק קרב הייבורי המפורסם בו איטליה הפסידה 3–2 לאנגליה. את המשחק פתח ברטוליני בקישור לצד מונטי אך זה נפצע כבר בדקה השנייה כששבר את רגלו. למרות זאת במחצית השנייה קרא ברטוליני לעזרתו של מונטי במהלך התקפת נגד אך שכח מעייפות כי הוא לא משחק וכי רק פראריס משחק לצידו. יובנטוס אליפות איטליה (4): 1931/32, 1932/33, 1933/34, 1934/35 נבחרת איטליה גביע העולם: 1934 מדיה וקבצים בנושא לואיג'י ברטוליני בוויקישיתוף לואיג'י ברטוליני, באתר Transfermarkt לואיג'י ברטוליני, באתר WorldFootball.net לואיג'י ברטוליני, באתר National Football Teams לואיג'י ברטוליני, באתר FootballDatabase.eu פרופיל המאמן, באתר Transfermarkt
רוט ד'אוקסיטני

רוט ד'אוקסיטני (שם רשמי בצרפתית: La Route d'Occitanie – La Dépêche du Midi) הוא מרוץ אופני כביש בקטעים שנערך בחבל אוקסיטניה מאז 1977. המרוץ נערך בדרך כלל כשבועות ספורים לפני הטור דה פראנס ומשמש כמרוץ הכנה לקראתו. הוא נמצא בדרג 2.1 כחלק מסבב המרוצים האירופאי של ה-UCI. המרוץ נוסד בשנת 1977 בשם "Tour du Tarn", אז ניצח בו ז'אק אסקלאנס המקומי. בשנת 1982, עבר להיקרא ה-"Tour Midi-Pyrénées". בשנת 1988 המרוץ עבר להיקרא "לה רוט דו סוד", והמרוץ מוכר וידוע בשם הזה, בשנת 2018 שונה שם המרוץ לשמו הנוכחי. שיאן הניצחונות במרוץ הוא ז'ילבר דוקלו-לסל המקומי, שניצח ב-1980, 1983, ו-1989. מדיה וקבצים בנושא רוט ד'אוקסיטני בוויקישיתוף אתר האינטרנט הרשמי של רוט ד'אוקסיטני (בצרפתית, באנגלית, בספרדית, בגרמנית, בדנית, באיטלקית, בפורטוגזית, במונגולית וביפנית) רוט ד'אוקסיטני, ברשת החברתית פייסבוק רוט ד'אוקסיטני, ברשת החברתית אקס (טוויטר)
קרילאטסקויה

קרילאטסקויה (ברוסית: Крылатское) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 12.0446 קמ"ר ואוכלוסייתו מונה 83,007 תושבים (2020). היכל הקרח קרילאטסקויה היכל הספורט קרילאטסקויה גבעות קרלטסקי (רו') ולודרום קרילאטסקויה (אנ') תעלת חתירה קרילאטסקויה (אנ') קניון אירופארק תחנת המטרו קרילאטסקויה (אנ') מדיה וקבצים בנושא קרילאטסקויה בוויקישיתוף אתר האינטרנט הרשמי של קרילאטסקויה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
בית הכנסת אליהו הנביא

האם התכוונתם ל... בית הכנסת אליהו הנביא – בית כנסת בעיר העתיקה בירושלים, מהמאה ה-16. בית הכנסת בן עזרא בקהיר, כונה במהלך הדורות גם "בית הכנסת של אליהו הנביא". בית הכנסת אליהו הנביא – בית כנסת באלכסנדריה, מאמצע המאה ה-19 בית הכנסת אליהו הנביא – בית כנסת עתיק בדמשק, בו לפי המסורת המקומית נמשח אלישע על ידי אליהו הנביא, ובחצרו קבור רבי שמואל אלבז, אבי משפחת אבוחצירא. בית הכנסת אליהו הנביא – בית הכנסת המרכזי של שכונת אחוזה בחיפה.
מקס פלבסקי

מקס פלבסקי (באנגלית: Max Palevsky;‏ 24 ביולי 1924 – 5 במאי 2010) היה איש עסקים, אספן אמנות ופילנתרופ יהודי אמריקאי. פלבסקי נולד בשיקגו, אילינוי, למשפחת מהגרים יהודית. בתקופת מלחמת העולם השנייה, בין השנים 1946-1943 שירת פלבסקי בגיס האווירי של צבא ארצות הברית. בתקופת הכשרתו נשלח ללימודי מתמטיקה באוניברסיטת שיקגו, וללימודי אלקטרוניקה באוניברסיטת ייל. לאחר מכן נשלח אל גינאה החדשה, שם מוקם המרכז האלקטרוני המרכזי של הגיס באותה עת. בשנת 1948 השלים פלבסקי תואר ראשון במתמטיקה ובפילוסופיה באוניברסיטת שיקגו. את לימודי הדוקטורט שלו בפילוסופיה, עשה באוניברסיטת קליפורניה בלוס אנג'לס. לאחר שנחשף להתפתחות המחשב, במסגרת הרצאה של ג'ון פון נוימן באוניברסיטת קליפורניה בלוס אנג'לס, החל להתעניין בתחום. בתחילה עבד בנורת'רופ, שם עסק במסגרת פרויקט פיתוח המחשב "MADDIDA". מאוחר יותר עבד על פיתוח המחשב "Bendix G-15" ועל מחשב מתוצרת תאגיד "Packard Bell". בשנת 1961 ייסד פלבסקי בקליפורניה את חברת המחשבים "Scientific Data Systems". בשנת 1969 מכר את החברה לחברת זירוקס תמורת 920 מיליון דולר. לאחר המכירה הוא שימש בתפקיד יו"ר זירוקס עד לשנת 1972. במקביל לפעילותו העסקית, היה פלבסקי פעיל בתחומי התרבות השונים. הוא החזיק באוסף אמנות גדול ותרם כספים למוסדות תרבות רבים. ב-1970 רכש את רוב מניות המגזין "רולינג סטון" והפך לנשיא החברה. בנוסף, היה מעורב בפעילות תיאטרון הבלט האמריקאי (American Ballet Theatre), הסינמטק האמריקאי (American Cinematheque) בקליפורניה, אוניברסיטת שיקגו ועוד. בישראל תרם פלבסקי כספים לייסוד "פרס סנדברג" ואולם "ביתן פלבסקי לעיצוב". פלבסקי היה נשוי 6 פעמים, והיו לו 5 ילדים. הוא נפטר בשנת 2010 בבוורלי הילס. מקס פלבסקי, במסד הנתונים הקולנועיים IMDb (באנגלית)
משצ'אנקה

משצ'אנקה (ברוסית: Мещанский район) הוא נפה של המחוז המרכזי של העיר הפדרלית מוסקבה, שברוסיה. שטחה הוא 4.60 קמ"ר ואוכלוסייתה מונה 61,452 תושבים (2020). קומפלקס הספורט אולימפיסקי לוביאנקה תיאטרון הצבא הרוסי מסגד הקתדרלה של מוסקבה המוזיאון המרכזי של הכוחות המזוינים הבנק המרכזי של הפדרציה הרוסית מכון מחקר עירוני על שם סקליפוסובסקי מלון אררט פארק הייאט מלון Radisson Blu Olympiyskiy מלון Holiday Inn Suschevsky מנזר סרטנסקי (אנ') מנזר המולד (אנ') מתחם המקדש הארמני (אנ') תחנות מטרו: פרוספקט מירה, ריז'סקאיה מדיה וקבצים בנושא משצ'אנקה בוויקישיתוף אתר האינטרנט הרשמי של משצ'אנקה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
בסמאני

נפת בסמאני (ברוסית: Басманный район) היא נפה במחוז המרכזי של העיר הפדרלית מוסקבה שברוסיה. שטחה הוא 8.37 קמ"ר ואוכלוסייתה מונה 110,897 תושבים (2020). בשטח בסמאני יש עשר תחנות רכבת תחתית, למעלה מ-30 כנסיות אורתודוקסיות. תחנת הרכבת קורסקי (אנ') האוניברסיטה הטכנית הממלכתית של מוסקבה ע"ש באומן האוניברסיטה הלאומית למחקר - בית הספר הגבוה לכלכלה האוניברסיטה הממלכתית של מוסקבה לגאודזיה וקרטוגרפיה האוניברסיטה הממלכתית של מוסקבה לניהול קרקע האוניברסיטה הפיננסית תחת ממשלת רוסיה (אנ') תיאטרון סוברמניק בית הכנסת הכוראלי בית הדואר המוסקבאי שדרת שליטי רוסיה גן ע"ש באומן (אנ') צ'יסטיה פרודי (האגמים הנקיים) (אנ') כיכר חיטרובקה מטה ועדת החקירות של רוסיה תחנות מטרו: לוביאנקה, קורסקאיה, באומנסקאיה, קיטאי-גורוד מדיה וקבצים בנושא בסמאני בוויקישיתוף אתר האינטרנט הרשמי של בסמאני (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
טרנס דייוויס

טרנס דייוויס השני (באנגלית: Terence Davis II; נולד ב-16 במאי 1997) הוא כדורסלן אמריקאי, המשחק בעמדת הקלע. דייוויס נולד וגדל בעיר סאות'הייבן שבמיסיסיפי, ובין השנים 2015–2019 למד באוניברסיטת מיסיסיפי. לאחר עונת פרשמן חלשה, הפך דייוויס לאחר השחקנים הבולטים בקבוצת הכדורסל של האוניברסיטה (Ole Miss Rebels), וב-3 העונות הבאות העמיד ממוצעים של 14.6 נקודות, 5.7 ריבאונדים ו-2.4 אסיסטים למשחק. בעונת 2018/2019 הוליך את הרבלס למאזן ניצחונות חיובי 20–13, ולהעפלה לטורניר אליפות המכללות, עם 15.2 נקודות בממוצע למשחק. לאחר שלא נבחר על ידי אף קבוצה בדראפט ה-NBA‏ 2019, חתם דייוויס על חוזה בטורונטו ראפטורס. במשחק מול שארלוט הורנטס ב-8 בינואר 2020 פתח דייוויס בחמישייה הפותחת, במקומו של פרד ואנווליט הפצוע, וקבע שיאי קריירה של 23 נקודות ו-11 ריבאונדים. ב-2 בפברואר שיפר את שיאו האישי, כשקלע 31 נקודות בניצחון הראפטורס מול שיקגו בולס. לאורך עונתו הראשונה ב-NBA קלע 7.5 נקודות בממוצע למשחק, ובסיומה נבחר לחמישיית הרוקיז השנייה של העונה. במרץ 2021 הועבר בטרייד לסקרמנטו קינגס, תמורת בחירת דראפט עתידית. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של דייוויס בליגת המכללות, באתר sports-reference.com דייוויס חותם על חוזה בטורונטו, באתר הקבוצה, 11 ביולי 2019 סיכום המשחק בין טורונטו לשארלוט, באתר ESPN,‏ 9 בינואר 2020 סיכום המשחק בין טורונטו לשיקגו, באתר ESPN,‏ 3 בפברואר 2020
ליגת ה-CBA

ליגת ה-CBA (באנגלית: Continental Basketball Association) הייתה ליגת כדורסל מקצוענית בארצות הברית. ייעודה הראשוני של הליגה היה לפתח כישרונות לליגת הכדורסל הבכירה בארצות הברית, ה-NBA. הליגה הוקמה ב-23 באפריל 1946, תחת השם "ליגת הכדורסל של מזרח פנסילבניה" (Eastern Pennsylvania Basketball League). בשנת 1948 שונה שם הליגה ל-"ליגת הכדורסל המזרחית המקצוענית" (Eastern Professional Basketball League) ולבסוף ב-1970 קיבלה את שמה שהיה בשימוש עד לסגירתה. בליגה זו שיחקו שחקנים אשר לא התקבלו ל-NBA או שנבחרו במקומות נמוכים בסיבובי הדראפט, ולעיתים גם שחקנים שכלל לא הצליחו להיבחר באחד מסיבובי הדראפט הנמוכים (הסיבובים השני והשלישי, שלא מבטיחים חוזה ב-NBA). מרבית השחקנים בליגה זו אינם מתאימים לרמה הגבוהה של ה-NBA. חלק גדול מהשחקנים עובר לשחק במקומות שונים ברחבי העולם במקום לנסות להתקבל ל-NBA. רבים מהם הגיעו לקבוצות באירופה ואפילו לאסיה, על מנת לשחק במסגרת הליגות הבכירות של המדינות מאותן יבשות. מאמן הכדורסל פיל ג'קסון, המחזיק בשיא אליפויות ה-NBA בכל הזמנים (11), זכה בליגת ה-CBA באליפותו הראשונה כמאמן. בין השנים 1998 ו-2000 היה אייזיאה תומאס הבעלים של ליגת ה-CBA, אותה רכש בכ-10 מיליון דולר. הוא קיווה להפוך את הליגה לליגת משנה של ה-NBA, אך דחה את הצעת ה-NBA לרכישתה תמורת 11 מיליון דולר. כשמונה בשנת 2000 למאמן אינדיאנה פייסרס אולץ להפקיד את ניהול הליגה לנאמנות עיוורת. הנהלת ה-NBA החליטה על הקמת ליגה משנה משלה, ה-NBDL, צעד שהוביל לפשיטת רגל כלכלית של ה-CBA. חמש קבוצות מן הליגה התחברו מיד לליגת ה-ABL, חמש הקבוצות האחרות התפרקו. מאז הליגה התאוששה כלכלית, אך בשנותיה האחרונות, עזבו רוב קבוצות הליגה לליגות אחרות כמו ליגת ה-NBDL, ליגת ה-ABA המחודשת, וליגת ה-PBL, שהוקמה בשנת 2007. לעונת 2009/2010 נרשמה קבוצה אחת בלבד והליגה חדלה מפעילות. במשך השנים הגיע מספר רב של שחקני CBA לשחק בישראל, ולפעמים אלה היו שחקנים בכירים שעזרו לקבוצותיהם לזכות באליפות ה-CBA בשנים קודמות, ועברו במספר תחנות באירופה עד שקיבלו הצעה מקבוצה ישראלית. המפורסמים שבזרים שהגיעו מליגת ה-CBA לישראל הם: לי ג'ונסון: שיחק במדי רוצ'סטר זניטס בעונת 1980/1981 ואף נבחר ל-MVP של הפלייאוף ולרוקי השנה באותה העונה. מארק בריסקר: בחירה מספר 55 על ידי קוואד סיטי ט'אנדר (דראפט 1992). מרכוס גורי: בחירה שישית על ידי איידהו סטמפייד (דראפט 1998). מייסאו באסטון: בחירה מספר 27 על ידי קוואד סיטי ת'אנדר (דראפט 1998). אנתוני פארקר: שיחק במדי קוואד סיטי ת'אנדר לצידו של מייסיאו באסטון. ויין וולאס: בחירה חמישית על ידי יאקימה סאן קינגס (דראפט 2003). מרכוס האטן: בחירה שישית על ידי איידהו סט'מפייד (אך הוחתם על ידי דנוור נאגטס) (דראפט 2003). נואל פיליקס: שיחק בליגה זו במהלך עונת 2005/2006. קני אדלקה: בחירה שנייה בדראפט 2006 על ידי הבאטל דרדווילז, אך הוחתם על ידי סיאטל סופרסוניקס. אתר האינטרנט הרשמי של ליגת ה-CBA (באנגלית) תומאס השלים את רכישת ה-CBA, באתר ynet, 18 ביולי 2000 ניו יורק טיימס, הקברן, באתר הארץ, 10 במרץ 2001
ג'ייסון דנאייר

ג'ייסון גרגורי מריאן דנאייר (בצרפתית: Jason Grégory Marianne Denayer; נולד ב-28 ביוני 1995) הוא כדורגלן בלגי, המשחק בעמדת הבלם באל פאתח מהליגה הסעודית ובנבחרת בלגיה. דנאייר נולד בעיירה זֶ'טֶה (אנ') שבמחוז בריסל, בלגיה, לאב בלגי ולאם ממוצא קונגולזי. בגיל 11 דנאייר הצטרף לאקדמיה של הקבוצה הבכירה בבריסל, אנדרלכט ובגיל 13 הוא עזב לאקדמיית הכדורגל JMG, שממוקמת בעיירה לייר שבצפון בלגיה. באקדמיה הוא התפתח כבלם לאחר שבאנדרלכט שיחק כחלוץ. בקיץ 2013 כשהיה בן 18 דנאייר עבר לאקדמיה של מנצ'סטר סיטי האנגלית, שם שיחק בקבוצת המילואים של המועדון. ב־12 באוגוסט 2014 דנאייר הושאל לאלופת סקוטלנד, סלטיק, בסלטיק דנאייר השתלב מיידית ונחשב שחקן דומיננטי בהגנה של הקבוצה. עונתו הראשונה כשחקן בוגרים הייתה מוצלחת מאוד והוא כבש חמישה שערים ב־29 משחקי ליגה לצד יכולת הגנתית משובחת. בסיום אותה עונה סלטיק זכתה באליפות ובגביע הסקוטי כאשר דנאייר זכה בשחקן הצעיר של העונה בליגה. אף על פי שסלטיק רצתה להשאיל את דנאייר עונה נוספת, השחקן חזר למנצ'סטר סיטי והושאל לגלאטסראיי הטורקית לאחר שחתם על חוזה חדש במנצ'סטר סיטי. בגלאטסראיי דנאייר זכה עם הקבוצה בגביע הטורקי. בקיץ 2016 מנצ'סטר סיטי שלחה את דנאייר לעוד השאלה, לקבוצת סנדרלנד מהפרמייר ליג. באותה עונה סנדרלנד סיימה במקום האחרון בליגה וירדה לליגת המשנה. בעונת 2017/2018 דנאייר הושאל פעם נוספת לגלאטסראיי ובאותה עונה הוא זכה עם הקבוצה באליפות טורקיה. ב־21 באוגוסט 2018 דנאייר עזב רשמית את מנצ'סטר סיטי וחתם באולימפיק ליון מהליגה הצרפתית. בעונתו הראשונה הוא ערך 31 הופעות וכבש שני שערים והיה שחקן חשוב בהגנה של ליון, שסיימה במקום השלישי והבטיחה העפלה לליגת האלופות. דנאייר ייצג את הנבחרות הצעירות של בלגיה לגילאים 18 ועד 21. באוקטובר 2014 דנאייר זומן לראשונה לסגל נבחרת בלגיה הבוגרת, למשחקי מוקדמות יורו 2016. דנאייר ערך את הופעת הבכורה שלו בנבחרת בלגיה ב־31 במרץ 2015 בניצחון 3–1 של נבחרת בלגיה על נבחרת ישראל במוקדמות יורו 2016. דנאייר נכלל בסגל נבחרת בלגיה לטורניר יורו 2016. הוא שיחק במשחק רבע הגמר מול ויילס, שנגמר בהפסד 1–3. מדיה וקבצים בנושא ג'ייסון דנאייר בוויקישיתוף ג'ייסון דנאייר, ברשת החברתית אינסטגרם ג'ייסון דנאייר, באתר Transfermarkt ג'ייסון דנאייר, באתר Soccerway ג'ייסון דנאייר, באתר BDFutbol ג'ייסון דנאייר, באתר WorldFootball.net ג'ייסון דנאייר, באתר National Football Teams ג'ייסון דנאייר, באתר FootballDatabase.eu ג'ייסון דנאייר, באתר ESPN
אוניברסיטת ארסמוס ברוטרדם

אוניברסיטת ארסמוס ברוטרדם (בהולנדית: Erasmus Universiteit Rotterdam) היא אוניברסיטה ציבורית הממוקמת ברוטרדם שבהולנד אשר הוקמה ב-1913. האוניברסיטה קרויה על שם התאולוג ואיש הרנסאנס ארסמוס מרוטרדם. בתי הספר לכלכלה ולרפואה באוניברסיטה נחשבים לטובים בהולנד ומחוצה לה. כיום (2020) יש באוניברסיטה כ-7 פקולטות: רפואה, כלכלה, ניהול, משפטים, מדעי החברה וההתנהגות, פילוסופיה, משפטים ובית הספר להיסטוריה, תרבות ותקשורת. מבין אנשי הסגל הידועים של האוניברסיטה ניתן למנות את לוס איריגארי, יאן טינברגן, יאן פיטר בלקנאנדה ופים פורטאון. בולטים מבין בוגריו של המוסד הם מלס זנאווי, רוד לוברס ויוהאן-פריסו, נסיך אוראניה-נסאו. אוניברסיטת ארסמוס נוסדה בנובמבר 1913 כ"בית הספר למסחר בהולנד" (Nederlandsche Handels-Hoogeschool) הודות לתרומות קבות של אנשי עסקים רבים בהולנד. בשנת 1937 הוכר בית הספר כמכון להשכלה גבוהה עם מעמד אוניברסיטאי. בשנת 1966 הוקם בית הספר המקומי לרפואה. בשנת 1973 בתי הספר לכלכלה ולרפואה אוחדו לאוניברסיטה אחת. דירוג שאנגחאי - 68 (2019) Times Higher Education - מקום 69 (2020) דירוג QS לאוניברסיטאות - 183 (2020) מדיה וקבצים בנושא אוניברסיטת ארסמוס ברוטרדם בוויקישיתוף אתר האינטרנט הרשמי של אוניברסיטת ארסמוס ברוטרדם אוניברסיטת ארסמוס ברוטרדם, ברשת החברתית פייסבוק אוניברסיטת ארסמוס ברוטרדם, ברשת החברתית אקס (טוויטר) אוניברסיטת ארסמוס ברוטרדם, ברשת החברתית אינסטגרם אוניברסיטת ארסמוס ברוטרדם, סרטונים בערוץ היוטיוב